ເກົາຫລີ​ໃຕ້ ເຕືອນ ກ່ຽວກັບ ການທ້າທາຍ ຂອງເກົາຫຼີເໜືອ (ວີດີໂອ)
ເກົາຫລີ​ໃຕ້ ​ເຕືອນ​ໃນ​ວັນ​ພຸດມື້​ນີ້​ວ່າ ​ເກົາຫລີເໜືອ ອາດ​ຈະ​ຍິງທົດລອງ ອາວຸດນິວເຄລຍ ຫລື ລູກສອນ​ໄຟ​ ໄລຍະ​ໄກ ຫຼັງຈາກ​ໄດ້ຍິງ​ ລູກ​ສອນ​ໄຟ​ໄລຍະ​ໃກ້ ຈຳນວນນຶ່ງມາແລ້ວ.
ລັດຖະມົນຕີປ້ອງກັນປະເທດເກົາຫລີໃຕ້ ໄດ້ເຕືອນໃນວັນພຸດມື້ ນີ້ວ່າ ເກົາຫລີເໜືອ ອາດຈະທົດລອງ ອາວຸດນິວເຄລຍ ຫລື ລູກ ສອນໄຟໄລຍະໄກຫຼັງຈາກໄດ້ຍິງລູກສອນໄຟໄລຍະສັ້ນຈຳນວນ ນຶ່ງ ທີ່ກຸງໂຊລໄດ້ປະນາມວ່າ ເປັນການທ້າທາຍເກາະຜິດ ລັດຖະມົນຕີປ້ອງກັນປະເທດເກົາຫລີໃຕ້ ທ່ານ Kim Kwan-jin ໄດ້ກ່າວຕໍ່ຄະນະກຳມະການຂອງສະພາວ່າ ກຳລັງທະຫານເກົາ ຫລີໃຕ້ແລະສະຫະລັດພາກັນຕຽມພ້ອມ ແລະທ່ານ ໃນ ການທົດລອງລູກສອນໄຟໄລຍະໄກ ຫລືອາວຸດນິວເຄລຍ ນັບແຕ່ ວັນພະຫັດແລ້ວນີ້ມາ ເກົາຫລີເໜືອ ໄດ້ຍິງລູກສອນໄຟ ໄລຍະສັ້ນ ຢ່າງໜ້ອຍ 11 ລູກ ແລະຍິງປືນໃຫຍ່ ເຂົ້າໄປສູ່ມະຫາສະມຸດ ນອກຝັ່ງທະເລຂອງຕົນ ການຍິງ ດັ່ງກ່າວ ສະແດງໃຫ້ເຫັນວ່າ ເປັນການຕອບໂຕ້ ຕໍ່ການຊ້ອມລົບຮ່ວມທາງທະຫານ ລະຫວ່າງສະຫະລັດ ແລະເກົາຫລີໃຕ້ ທີ່ກຳລັງດຳເນີນຢູ່ ໃນເວລານີ້ ໂຄສົກຄົນນຶ່ງຂອງ ກອງທັບ ເກົາຫລີເໜືອ ໃນວັນພຸດມື້ນີ້ ຮ້ອງການທົດລອງວ່າ ເປັນການທົດລອງຕາມປົກກະຕິ ຖືກຕ້ອງຕາມກົດໝາຍ ແລະເພື່ອຈຸດປະ ສົງໃນການ ປ້ອງກັນຕົນເອງ ໃນການຖະແຫຼງຕໍ່ອົງການຂ່າວສູນກາງຂອງທາງ ການເກົາຫຼີເໜືອນັ້ນ ທ່ານໄດ້ປະຕິ ເສດວ່າການຍິງດັ່ງກ່າວນີ້ໄດ້ສ້າງຄວາມເຄັ່ງຕຶງເພີ້ມຂຶ້ນ ໂຄສົກຄົນດັ່ງກ່າວ ໄດ້ຖິ້ມໂທດໃສ່ກຸງໂຊລ ແລະວໍຊິງຕັນແທນ ທີ່ໄດ້ທຳລາຍຄວາມໝັ້ນ ຄົງຢູ່ໃນຂົງເຂດ ແລະເຕືອນວ່າ ຖ້າຫາກເຂົາເຈົ້າກ້າວເກີນໄປໄກກວ່ານັ້ນ ລູກສອນໄຟ ເຫຼົ່ານີ້ ຈະບໍ່ຖືກໃຊ້ເພື່ອເປັນການປ້ອງກັນຕົນເອງເທົ່ານັ້ນ